**PRIMA RAZĂ DE IUBIRE..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a trezit din somn orașul..în răcoarea dimineții

Aerul miroase-a toamnă..vântu'-adie-ncetișor

Frunze palide pe ramuri spun adio tinereții

Deșteptându-mă din somnu'-mi..greu pricep tristețea lor..

Mă dezmiardă cafeluța..și țigara lung mă strigă

Le răspund cu o privire..și le dau de înțeles

Că-mi încep ziua cu ele..Raza soarelui-mi despică

Visul ultim de pe pleoape..gândul meu neînțeles!

Trupul mi se-nverșunează să mai stea în amorțire

Însă mintea-l oropsește..obligându-l să-și revină

Deschid geamul...las să intre prima rază de iubire

Viața-mi mișună prin vene cu scânteia ei divină...

25.08.2017

Focșani